Up-1229/18
Datum: 2020-10-08T00:00:00.000+02:00
ecli: ECLI:SI:USRS:2020:Up.1229.18
vrsta: posamični akt
zadeva: ustavna pritožba
objavljeno: Neobjavljeno | 08.10.2020
dokument: US32558
akt: Ustavna pritožba zoper sodbo in sklep Vrhovnega sodišča št. VIII Ips 129/2018 z dne 18. 7. 2018 v zvezi s sodbo Višjega delovnega in socialnega sodišča št. Pdp 692/2017 z dne 7. 2. 2018 in sodbo Delovnega sodišča v Kopru št. XX Pd 173/2016 z dne 29. 5. 2017
resitev: nesprejem ustavne pritožbe
izrek: Ustavna pritožba zoper sodbo in sklep Vrhovnega sodišča št. VIII Ips 129/2018 z dne 18. 7. 2018 v zvezi s sodbo Višjega delovnega in socialnega sodišča št. Pdp 692/2017 z dne 7. 2. 2018 in sodbo Delovnega sodišča v Kopru št. XX Pd 173/2016 z dne 29. 5. 2017 se ne sprejme.
stavek: Senat ustavne pritožbe ni sprejel v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču.
odlocitev: sklep
geslo: 1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
podlaga: Člen 55.b.2, Zakon o Ustavnem sodišču [ZUstS]
vlagatelj: UNIVERZA NA PRIMORSKEM, Koper
datum_vloge: 2018-09-04T22:00:00.000Z
datum_odlocitve: 2020-10-07T22:00:00.000Z

# Up-1229/18-10

# 8. 10. 2020

## SKLEP

Senat Ustavnega sodišča je v postopku za preizkus ustavne pritožbe, ki jo je vložila Univerza na Primorskem, Koper, ki jo zastopa Velimir Cugmas, odvetnik v Slovenskih Konjicah, 8. oktobra 2020

### **sklenil :**

**Ustavna pritožba zoper sodbo in sklep Vrhovnega sodišča št. VIII Ips 129/2018 z dne 18. 7. 2018 v zvezi s sodbo Višjega delovnega in socialnega sodišča št. Pdp 692/2017 z dne 7. 2. 2018 in sodbo Delovnega sodišča v Kopru št. XX Pd 173/2016 z dne 29. 5. 2017 se ne sprejme.**

### OBRAZLOŽITEV

Senat ustavne pritožbe ni sprejel v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12 in 23/20 – v nadaljevanju ZUstS).

Pritožničine vloge, ki jo je opredelila kot pobudo za začetek postopka za oceno ustavnosti nekaterih določb Zakona o zavodih (Uradni list RS, št. 12/91 in 8/96 – ZZ), Zakona o visokem šolstvu (Uradni list RS, št. 32/12 – uradno prečiščeno besedilo, 109/12, 85/14, 75/16 in 65/17 – ZVis) in Zakona o javnih uslužbencih (Uradni list RS, št. 63/07 – uradno prečiščeno besedilo in 65/08 – ZJU), Ustavno sodišče ni obravnavalo, ker je njihovo presojo pritožnica predlagala podrejeno. Pritožnica navaja, da so izpodbijane zakonske določbe protiustavne, če Ustavno sodišče ne bo štelo, da so sodišča v tej zadevi kršila kadrovski vidik avtonomije Univerze na Primorskem. Iz tega izhaja, da meni, da je mogoče zadevo v skladu s pravico do avtonomije rešiti že brez presoje ustavnosti izpodbijane ureditve. Iz tega pa izhaja podrejenost pobude. Podrejenih pobud Ustavno sodišče ne presoja, ker ZUstS ne omogoča, da pritožnik ob vložitvi ustavne pritožbe podrejeno vloži pobudo za začetek postopka za oceno ustavnosti predpisa. Sicer pa bi Ustavno sodišče, če bi v postopku za preizkus ustavne pritožbe ugotovilo, da izpodbijane odločbe temeljijo na protiustavnem predpisu, oceno njegove ustavnosti na podlagi drugega odstavka 59. člena ZUstS opravilo po uradni dolžnosti (primerjaj sklep Ustavnega sodišča št. Up-810/11 z dne 4. 10. 2012).

Senat Ustavnega sodišča je sprejel ta sklep na podlagi drugega odstavka 55.b člena ZUstS v sestavi: predsednica senata dr. Špelca Mežnar ter člana dr. Matej Accetto in dr. Rok Čeferin. Sklep je sprejel soglasno.

dr. Špelca Mežnar
Predsednica senata